Maersk leingir samstarvið við The Ocean Cleanup-group í arbeiðnum at minka um plastikburturkastið í heimsins høvum. Maersk hevur víðkað samstarvið við The Ocean Cleanup við trimum árum. Samstundis fer Maersk Supply Service at halda fram við virknað leikluti sínum í arbeiðnum at burturbeina plastikk úr havinum. Fyri at økja uppmerksemið móti plastikkdálkingini í havinum, boðar Maersk Supply Service eisini frá einum plastikkpolitikki, fyri at fáa reiðarí at minka um plastikkavfallið. Maersk Supply Service hevur síðan 2018 virkið tikið lut í arbeiðum hjá felagsskapinum, The Ocean Cleanup. Akkersskipini, Mærsk Launcher, Mærsk Transporter og Mærsk Handler og manningar teirra hava verið við í fleiri rondum at savna plastikk í Kyrrahavinum og í Norðsjónum. Fyrsta mongdin av plastikkavfalli var gjørt til nyttugar vørur á heysti í 2020. -Sjófólk okkara sigla dagliga á heimsins høvum, og her síggja tey vaksandi trupulleikan við plastikki, sum dálkar havið í ólukkumát. Sum ein ábyrgdarfullur partur í sjóvinnuni eiga vit at tryggja, at havið verður heilsugott umhvørvisliga til komandi ættarlið. Og vit síggja fram til áhaldandi samstarv okkara við The Ocean Cleanup, sigur Steen S. Karstensen, sjtóri í Maersk Supply Service.